Christian Den Fjerdes Laug har i år 65 års jubilæum, der markeres ved to lejligheder. Mandag, den 3. december har Lauget en speciel jubilæumsoptagelse i Duus' vinkælder af særligt indbudte. Søndag, den 16. december, der er Laugets stiftelsesdag tilbage i 1942, markeres jubilæet for en indbudt kreds med forevisning af en DVD film med glimt af Laugets historie og derefter en middag med underholdning i gæstesalen i Aalborg Kongres & Kultur Center. Indirekte var det den tyske besættelse af Danmark den 9. april 1940, der var anledning til oprettelsen af Christian Den Fjerdes Laug. Værten i Duus Vinkælder, vinhandler, konsul Niels Kragh havde et ønske om at stifte en dansk forening, hvis medlemmer kunne holde til i vinkælderen og være fri for de tyske soldater.

Referat:
Fødselsdagen fejres med to festligheder